แบงก์โน้ตส์
คนภรรยาสวย วรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.)
21 ก.ย. 2555

ฝีมือฮะ
คนภรรยาสวย วรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) ที่ตัดสินใจยื่นใบสมัครตำแหน่งผู้อำนวยการธนาคารออมสิน ออกอาการน้อยใจเช้าเย็น ที่ถูกมองว่าเป็นเต็งหนึ่ง เพราะมีเส้นกวยจั๊บหนุนหลัง 




ฝ่ายการเมืองส่งมา โดยมองข้ามเรื่องฝีไม้ลายมือที่เจ้าตัวยืนยันว่าชั่วโมงนี้ไม่เป็นสองรองใคร
เสี่ยวรวิทย์ บอกว่า ผมเป็นผู้บริหารแบงก์ออมสินถึง 10 ปี นั่งเก้าอี้ กรรมการ 5 ปี เป็นรองผู้อำนวยการอีก 5 ปี 
แถมยังมีประสบการณ์เป็นเบอร์หนึ่ง ธอส. ใกล้ครบ 2 ปี เปลี่ยน ธอส. จากหลังมือเป็นหน้ามือ ไม่เป็นรองแบงก์รัฐแห่งอื่น ถึงเล็กแต่เเจ๋วคุณภาพคับแก้ว
ว่าแล้วเสี่ยวรวิทย์ก็ไขข้อข้องใจว่า ที่ผ่านมาเคยลงชิงเก้าอี้ผู้อำนวยการธนาคารออมสินมาแล้ว แต่พ่ายให้กับรุ่นพี่มากฝีมืออย่างเลอศักดิ์ จุลเทศ ซึ่งหากมีเส้นการเมืองจริง คงได้เป็นผู้อำนวยการออมสินตั้งแต่สมัครครั้งก่อนแล้ว ครั้งนี้ยืนยันว่า มาด้วยฝีมือล้วนๆ ฮะแล้ว
ดังนั้นกลับมาเที่ยวนี้ เสี่ยวรวิทย์ ขอวัดกันที่ฝีมือล้วนๆ ส่วนเรื่องการเมืองดันมาไม่จำเป็น แค่ประสบการณ์ที่สะสมมาเชื่อว่าแซงคู่แข่งได้นั่งเก้าอี้นี้ได้อย่างภาคภูมิใจครับ